**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO TEIKTI INVESTICIJŲ PROJEKTĄ „PLUNGĖS R. KULIŲ GIMNAZIJOS REMONTAS“ ŠVIETIMO ĮSTAIGŲ MODERNIZAVIMO PROGRAMOS FINANSAVIMUI GAUTI IR LĖŠŲ SKYRIMO**

2017 m. birželio 29 d. Nr. T1-159

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Švietimo įstaigų modernizavimo programos, patvirtintos Lietuvos Respublikos švietimo ir mokslo ministro 2017 m. gegužės 2 d. įsakymu Nr. V-320 „Dėl Švietimo įstaigų modernizavimo programos patvirtinimo“, nuostatomis, Lietuvos Respublikos švietimo ir mokslo ministro 2017 m. birželio 22 d. įsakymu Nr. V-504 „Dėl Švietimo įstaigų modernizavimo programai įgyvendinti skirtų rezervo lėšų 2017 metams paskirstymo švietimo įstaigoms atrankos kriterijų nustatymo“, Plungės rajono savivaldybės taryba nusprendžia:

1. Pritarti investicijų projekto „Plungės r. Kulių gimnazijos remontas“ teikimui Švietimo įstaigų modernizavimo programos finansavimui gauti.
2. Įsipareigoti iš Savivaldybės biudžeto skirti ne mažiau kaip 50 proc. valstybės biudžeto skiriamų lėšų Švietimo įstaigų modernizavimo programai įgyvendinti Plungės r. Kulių gimnazijoje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis