**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2013 M. LIEPOS 25 D. SPRENDIMO NR. T1-192 „DĖL ENERGINIO EFEKTYVUMO DIDINIMO DAUGIABUČIUOSE NAMUOSE PROGRAMOS PATVIRTINIMO“ PAKEITIMO**

2017 m. birželio 29 d. Nr. T1-145

Plungė

Plungės rajono savivaldybės taryba nusprendžia:

1. Papildyti Energinio efektyvumo didinimo daugiabučiuose namuose programą, patvirtintą Plungės rajono savivaldybės tarybos 2013 m. liepos 25 d. sprendimu Nr. T1-192, numatant antruoju daugiabučių namų atnaujinimo (modernizavimo) etapu atnaujinti 45 gyvenamuosius namus (sąrašas – sprendimo 1 priede), o trečiuoju etapu – 7 gyvenamuosius namus (sąrašas – sprendimo 2 priede).

2. Pakeisti sprendimo 4 punktu sudaryto Programos įgyvendinimo priežiūros komiteto sudėtį ir vietoje Savivaldybės mero patarėjo Juliaus Nekrašo įrašyti Gintautą Vaitkevičių, Savivaldybės mero patarėją, bei pavesti Komitetui vykdyti Programos antrojo ir trečiojo etapų gyvenamųjų namų atnaujinimo (modernizavimo) įgyvendinimo priežiūrą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis