**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL GYVENAMŲJŲ PATALPŲ ĮSIGIJIMO PLUNGĖS RAJONO SAVIVALDYBĖS NUOSAVYBĖN**

2017 m. birželio 29 d. Nr. T1-153

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 ir 12 straipsniais, Žemės, esamų pastatųar kitų nekilnojamųjųdaiktų pirkimų arba nuomos ar teisių į šiuos daiktus įsigijimų tvarkos aprašo, patvirtinto Lietuvos Respublikos Vyriausybės 2003 m. birželio 25 d. nutarimu Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo patvirtinimo“, 10.2 papunkčiu bei atsižvelgdama į piliečių V. S. ir D. S. 2017 m. balandžio 18 d. prašymą Nr. A12-1160 „Dėl siūlymo išpirkti butą“, Plungės r. Alsėdžių Stanislovo Narutavičiaus gimnazijos 2017 m. gegužės 8 d. raštą AG-3260 „Dėl poreikio buto išpirkimui“, Plungės rajono savivaldybės taryba nusprendžia:

1. Pirkti Plungės rajono savivaldybės nuosavybėn gyvenamąsias patalpas, esančias *(duomenys neskelbtini)* (unikalus Nr. *(duomenys neskelbtini)*, registro įrašo Nr. *(duomenys neskelbtini)*), už jas apmokant iš Savivaldybės biudžeto 07 programos priemonei „Savivaldybės turto valdymo ir turto pardavimo programai“ skirtų lėšų.
2. Įsigijus sprendimo 1 punkte nurodytą turtą ir įtraukus į Savivaldybės administracijos turto apskaitą, perduoti jį valdyti, naudoti ir disponuoti juo patikėjimo teise Plungės r. Alsėdžių Stanislovo Narutavičiaus gimnazijai.
3. Įgalioti Plungės rajono savivaldybės administracijos direktorių, o jo nesant - Administracijos direktoriaus pavaduotoją:
   1. teisės aktų nustatyta tvarka organizuoti ir atlikti šio sprendimo 1 punkte nurodyto turto įsigijimo procedūras;
   2. notarų biure pasirašyti sprendimo 1 punkte nurodyto nekilnojamojo turto pirkimo - pardavimo sutartis ir kitus dokumentus, susijusius su būsto įsigijimu;
   3. pasirašyti Plungės r. Alsėdžių Stanislovo Narutavičiaus gimnazijai perduodamo turto valdyti patikėjimo teise perdavimo ir priėmimo aktą.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis