**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS BŪSTŲ PARDAVIMO**

2017 m. birželio 29 d. Nr. T1-151

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 5 punktu, 26 straipsniu, Plungės rajono savivaldybės taryba nusprendžia:

1. Parduoti Savivaldybės būstus:
   1. Savivaldybės būsto nuomininkui *(duomenys neskelbtini)* Savivaldybės būstą su priklausiniu (sandėliu, unikalus Nr. *(duomenys neskelbtini)*), bendras buto plotas – 31,66 kv. m, esantį Plungės r. sav., Plungės m., *(duomenys neskelbtini)* (unikalus daikto Nr. *(duomenys neskelbtini)*),namo statybos metai – 1935, kaina – 9 530,00 Eur (devyni tūkstančiai penki šimtai trisdešimt eurų), iš jų 157,70 Eur (vienas šimtas penkiasdešimt septyni eurai 70 ct su PVM) – už būsto vertės nustatymą.
   2. Savivaldybės būsto nuomininkui *(duomenys neskelbtini)* Savivaldybės būstą su priklausiniu (sandėliu, unikalus Nr. *(duomenys neskelbtini)*), 1/11 kiemo statinių (šulinys, stoginė, tvora), bendras buto plotas – 30,57 kv. m (iš jų ½ (a-1) bendro naudojimo patalpų – 3,09 kv. m), esantį Plungės r. sav., Plungės m., *(duomenys neskelbtini)* (unikalus daikto Nr. *(duomenys neskelbtini)*), namo statybos metai – 1933, kaina – 4 090,00 Eur (keturi tūkstančiai devyniasdešimt eurų), iš jų 157,70 Eur (vienas šimtas penkiasdešimt septyni eurai 70 ct su PVM) – už būsto vertės nustatymą.
   3. Savivaldybės būsto nuomininkui *(duomenys neskelbtini)* Savivaldybės būstą su 1/3 priklausinių (sandėliu, unikalus Nr. *(duomenys neskelbtini)*, pažymėjimas plane 3I1p), 1/15 kiemo statinių (šulinys, kiemo aikštelė, tvora), bendras buto plotas – 47,97 (iš jų bendro naudojimo patalpų – 19,95 kv. m), esantį Plungės r. sav., Plungės m. *(duomenys neskelbtini)* (unikalus daikto Nr. *(duomenys neskelbtini)*), namo statybos metai – 1928, kaina – 3 780,00 Eur (trys tūkstančiai septyni šimtai aštuoniasdešimt eurų), iš jų 157,70 Eur (vienas šimtas penkiasdešimt septyni eurai 70 ct su PVM) – už būsto vertės nustatymą.
2. Nustatyti, kad:

2. 1. už parduodamą Savivaldybės būstą atsiskaitoma, sumokant nustatytą kainą ne vėliau kaip per 3 mėnesius po pirkimo - pardavimo sutarties pasirašymo;

2. 2. nuosavybės teisė į įsigytą Savivaldybės būstą pirkėjui pereina, kai jis visiškai atsiskaito už parduotą Savivaldybės būstą;

2. 3. lėšos, gautos pardavus Savivaldybės būstą, pervedamos į Savivaldybės biudžetą ir naudojamos Socialinio būsto fondo plėtrai, atskaičiavus su Savivaldybės būsto vertės nustatymu susijusias išlaidas.

3. Leisti perkamus Savivaldybės būstus įkeisti Lietuvos Respublikoje registruotoms kredito įstaigoms, nustatant, kad hipoteka įsigalios, kai su Plungės rajono savivaldybės administracija bus visiškai atsiskaityta už perkamus būstus, sumokėta būsto kaina, netesybos ir įvykdytos kitos prievolės.

4. Įgalioti Plungės rajono savivaldybės administracijos direktorių, o jo nesant - Administracijos direktoriaus pavaduotoją notarų biure pasirašyti sprendimo 1 punkte nurodyto nekilnojamojo turto pirkimo - pardavimo sutartis, sąlyginės hipotekos sutartis ir kitus dokumentus, susijusius su būstų pardavimu.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis